ওয়েব ডেস্ক: বেসরকারি হাসপাতাল নিয়ন্ত্রণ ও নজরদারিতে আজ কমিশন গড়বে রাজ্য সরকার। ১১ সদস্যের এই কমিশনের শীর্ষে কে থাকবেন এবং বাকি সদস্যদের নাম, আজ ঘোষণা করা হবে। নবান্ন সূত্রে খবর, কমিশনে স্বাস্থ্য বিশেষজ্ঞরাই থাকবেন। কমিশনের মাথায় রাখা হবে কলকাতা হাইকোর্টের বতর্মান বা অবসরপ্রাপ্ত বিচারপতিকে। যদি তা না সম্ভব হয়, তাহলে বর্তমান মুখ্যসচিব অথবা প্রাক্তন মুখ্যসচিবকে রাখা হবে। বৃহস্পতিবার নবান্নে মুখ্যমন্ত্রী জানান, রাজ্যপালের সম্মতি–সহ সমস্ত নিয়মবিধি সম্পূর্ণ হয়েছে। এবার কার্যকর হচ্ছে ওয়েস্ট বেঙ্গল ক্লিনিকাল এস্ট্যাবলিশমেন্ট ( রেজিস্ট্রেশন, রেগুলেশন অ্যান্ড ট্রান্সপারেন্সি) বিল, ২০১৭।